ระเบียบการประปานครหลวงระเบียบการประปานครหลวงฉบับที่ ๕๑ว่าด้วยการกำหนดประเภทผู้ใช้น้ำและการเปลี่ยนประเภทผู้ใช้น้ำพ.ศ. ๒๕๕๘ โดยที่เป็นการสมควรแก้ไขปรับปรุงหลักเกณฑ์การกำหนดประเภทผู้ใช้น้ำและการเปลี่ยนประเภทผู้ใช้น้ำให้สอดคล้องกับสภาวการณ์ในปัจจุบันอาศัยอำนาจตามความในมาตรา ๓๓ (๒) แห่งพระราชบัญญัติการประปานครหลวง พ.ศ. ๒๕๑๐ประกอบกับข้อบังคับการประปานครหลวงฉบับที่ ๑๑๖ ว่าด้วยการบริการจัดส่งจำหน่ายและการใช้น้ำประปา พ.ศ. ๒๕๕๘ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบการประปานครหลวง ฉบับที่ ๕๑ ว่าด้วยการกำหนดประเภทผู้ใช้น้ำและการเปลี่ยนประเภทผู้ใช้น้ำพ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบการประปานครหลวง ฉบับที่๕๑ ว่าด้วยการกำหนดประเภทผู้ใช้น้ำและการเปลี่ยนประเภทผู้ใช้น้ำ พ.ศ. ๒๕๕๗ข้อ ๔ ให้รองผู้ว่าการ(บริการด้านตะวันตก) รักษาการตามระเบียบนี้และให้มีอำนาจกำหนดหลักเกณฑ์และวิธีปฏิบัติ เพื่อดำเนินการตามระเบียบนี้ข้อ ๕ กำหนดให้ผู้ใช้น้ำของการประปานครหลวงมี ๒ประเภท คือ๕.๑ ประเภทที่ ๑ การใช้ประโยชน์จากสถานที่เพื่อพักอาศัยโดยเฉพาะและให้รวมถึงสถานที่ดังต่อไปนี้๕.๑.๑ สถานที่เพื่อการพักอาศัยที่ติดตั้งมาตรทั้งประเภทรายเดี่ยว รายกลุ่มและขายเหมาประเภทที่พักอาศัย๕.๑.๒ วัดหรือสถานที่ประกอบศาสนกิจทุกศาสนา๕.๑.๓ มูลนิธิหรือองค์กรที่มีวัตถุประสงค์ในการประกอบกิจกรรมหรือบำเพ็ญประโยชน์ต่อสาธารณชนส่วนรวมโดยไม่หวังกำไร๕.๑.๔องค์กรสาธารณประโยชน์และองค์กรสวัสดิการชุมชนที่ได้รับการรับรองตามพระราชบัญญัติส่งเสริมการจัดสวัสดิการสังคมพ.ศ. ๒๕๔๖ และฉบับที่แก้ไขเพิ่มเติม๕.๑.๕ โรงเรียนทั้งของรัฐและเอกชน ที่เปิดสอนระดับอนุบาล ประถมศึกษามัธยมศึกษา ทั้งสายสามัญและสายอาชีพ แต่ไม่เกินระดับประกาศนียบัตรวิชาชีพ (ปวช.)๕.๑.๖ โรงพยาบาลของรัฐ หรือสถานพยาบาลของรัฐ๕.๑.๗ สถานที่ค้าขายหรือประกอบการหรือรับจ้างที่เจ้าของดำเนินการเองเพื่อช่วยเหลือครอบครัวเล็ก ๆ น้อย ๆซึ่งของที่ขายราคาไม่สูงนัก หรือมีจำนวนน้อยโดยมิได้จ้างหรือให้ผู้อื่นเช่าดำเนินการ๕.๒ ประเภทที่ ๒ การใช้ประโยชน์จากสถานที่เพื่อธุรกิจ ราชการรัฐวิสาหกิจ อุตสาหกรรม การใช้น้ำเพื่อการก่อสร้าง และอื่น ๆที่นอกเหนือจากประเภทที่ ๑ ทั้งนี้ให้รวมถึงกรณีที่บุคคลที่ไม่มีสัญชาติไทยเป็นผู้ขอใช้น้ำด้วยข้อ ๖ การเปลี่ยนประเภทผู้ใช้น้ำให้ตรงตามที่กำหนดในข้อ๕ ให้พิจารณาดำเนินการได้ ๔ กรณี ดังนี้๖.๑ จากคำร้องของผู้ใช้น้ำ๖.๒ จากรายงานของผู้ปฏิบัติงาน๖.๓ เมื่อสุ่มตรวจสอบพบว่ามีพฤติการณ์การใช้น้ำเปลี่ยนแปลงไป๖.๔ เมื่อมีเหตุอื่นอันสมควรข้อ ๗ อำนาจอนุมัติการเปลี่ยนประเภทผู้ใช้น้ำ๗.๑ กรณีจากคำร้องของผู้ใช้น้ำให้หัวหน้าส่วนบริการการใช้น้ำสำนักงานประปาสาขาเป็นผู้อนุมัติ๗.๒ กรณีจากรายงานของผู้ปฏิบัติงานให้หัวหน้าส่วนอ่านมาตรสำนักงานประปาสาขาเป็นผู้อนุมัติทั้งนี้ ให้มีการรายงานให้ผู้จัดการสำนักงานประปาสาขาทราบการอนุมัติอย่างน้อยเดือนละครั้งข้อ ๘ การเปลี่ยนประเภทผู้ใช้น้ำให้มีผลในการคิดอัตราค่าน้ำตั้งแต่ใบแจ้งหนี้ของเดือนถัดจากเดือนที่ได้รับอนุมัติตามข้อ๗บทเฉพาะกาล ข้อ ๙ เมื่อระเบียบนี้มีผลใช้บังคับแล้วบรรดาประกาศ คำสั่ง หลักเกณฑ์ และวิธีปฏิบัติใดที่อ้างถึงระเบียบการประปานครหลวงฉบับที่ ๕๑ ว่าด้วยการกำหนดประเภทผู้ใช้น้ำและการเปลี่ยนประเภทผู้ใช้น้ำ พ.ศ. ๒๕๕๘ให้ถือว่าอ้างถึงระเบียบนี้บรรดาคำสั่ง หลักเกณฑ์หรือวิธีปฏิบัติที่ใช้บังคับอยู่ก่อนวันที่ประกาศใช้ระเบียบฉบับนี้ให้คงใช้บังคับต่อไปเท่าที่ไม่ขัดหรือแย้งกับระเบียบนี้ประกาศณ วันที่ ๒๙ กันยายน พ.ศ. ๒๕๕๘ธนศักดิ์วัฒนฐานะผู้ว่าการการประปานครหลวงปริยานุช/กัญฑรัตน์/จัดทำ๑๒ พฤศจิกายน๒๕๕๘/ตรวจ๑๒ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๘๓ ง/หน้า ๒/๕ พฤศจิกายน ๒๕๕๘